Okirat száma: ….……/2016

Módosító okirat

**Az Egri Kulturális és Művészeti Központ az Eger Megyei Jogú Város Önkormányzata által 2015. augusztus 28. napján kiadott, 357/2015.(VIII.27.) számú alapító okiratát az államháztartásról szóló 2011. évi CXCV. törvény 8/A. §-a alapján – Eger Megyei Jogú Város Önkormányzata Közgyűlése ……../2016.(VIII. 25.) számú Közgyűlési határozatára figyelemmel – a következők szerint módosítom:**

1. **Az alapító okirat 1.3.2. pontja helyébe a következő rendelkezés lép:**

1.3.2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Forrás Gyermek és Ifjúsági Ház | 3300 Eger, Bartók Béla tér 6. |
| 2 | Templom Galéria | 3300 Eger, Trinitárius u. 7242 hrsz. |
| 3 | Bartakovics Béla Közösségi Ház | 3300 Eger, Knézich K. u. 8. |
| 4 | Ifjúsági Információs és Tanácsadó Iroda | 3300 Eger, Dobó tér 7- 9. |
| 5 | Vitkovics Ház | 3300 Eger, Széchenyi u. 55. |
| 6 | Lakossági Információs és Szolgáltató Iroda | 3300 Eger Kallómalom u. 88. |
| 7 | Pince és park | 3300 Eger, Széchenyi u. 59. |
| 8 | Extrém sportpálya és épületek | 3300 Eger, Ráckapu tér 1.; Eger, Széchenyi u. 61. |
| 9 | Civil Ház | 3300 Eger, Bajcsy-Zsilinszky u. 9. |

1. **Az alapító okirat 2.2. pontja elhagyásra kerül a további szerkezeti egységek számozásának értelemszerű megváltozásával.**
2. **Az alapító okirat 4.1. pontjának első bekezdése helyébe a következő rendelkezés lép:**

* Magyarország Alaptörvénye (2011. április 25.) szabadság és felelősség XI. cikk, (1), (2) bekezdése

1. **Az alapító okirat 4.3. pontja helyébe a következő rendelkezés lép:**

4.3. A költségvetési szerv alaptevékenysége:

Közművelődési tevékenység, mely az alábbi tartalmi elemeket foglalja magában:

Az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése.

A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása.

Az egyetemes, a nemzeti, a nemzetiségi és más kisebbségi kultúra értékeinek megismertetése, a megértés, a befogadás elősegítése, az ünnepek kultúrájának gondozása.

Az ismeretszerző, az amatőr alkotó, művelődő közösségek tevékenységének támogatása.

A helyi társadalom kapcsolatrendszerének, közösségi életének, érdekérvényesítésének segítése.

A különböző kultúrák közötti kapcsolatok kiépítésének és fenntartásának segítése.

A szabadidő kulturális célú eltöltéséhez a feltételek biztosítása.

Egyéb művelődést segítő lehetőségek biztosítása.

A tevékenységek közművelődési formái: ismeretterjesztés, képzés, kiállítás, közösségi szolgáltatás, művelődő közösségek, rendezvény, tábor, származtatott szolgáltatás.

1. **Az alapító okirat 4.4. pontja helyébe a következő rendelkezés lép:**
   1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 041231 | Rövid időtartamú közfoglalkoztatás |
| 3 | 041233 | Hosszabb időtartamú közfoglalkoztatás |
| 4 | 081045 | Szabadidősport- (rekreációs sport-) tevékenység és támogatása |
| 5 | 082030 | Művészeti tevékenységek (kivéve: színház) |
| 6 | 082091 | Közművelődés – közösségi és társadalmi részvétel fejlesztése |
| 7 | 082092 | Közművelődés – hagyományos közösségi kulturális értékek gondozása |
| 8 | 082093 | Közművelődés – egész életre kiterjedő tanulás, amatőr művészetek |
| 9 | 083030 | Egyéb kiadói tevékenység |
| 10 | 084070 | A fiatalok társadalmi integrációját segítő struktúra, szakmai szolgáltatások fejlesztése, működtetése |
| 11 | 086020 | Helyi, térségi közösségi tér biztosítása, működtetése |
| 12 | 086030 | Nemzetközi kulturális együttműködés |
| 13 | 086090 | Mindenféle egyéb szabadidős szolgáltatás |
| 14 | 095020 | Iskolarendszeren kívüli egyéb oktatás, képzés |
| 15 | 095040 | Munkaerő-piaci felnőttképzéshez kapcsolódó szakmai szolgáltatások |
| 16 | 101270 | Fogyatékossággal élők társadalmi integrációját és életminőségét segítő programok, támogatások |
| 17 | 102050 | Időskorúak társadalmi integrációját célzó programok |
| 18 | 104060 | A gyermekek, fiatalok és családok életminőségét javító programok |
| 19 | 107080 | Esélyegyenlőség elősegítését célzó tevékenységek és programok |

1. **Az alapító okirat 4.7. pontja elhagyásra kerül.**
2. **Az alapító okirat 5.1. pontja helyébe a következő rendelkezés lép:**
   1. A költségvetési szerv vezetőjének megbízási rendje:

Eger Megyei Jogú Város Közgyűlése által határozott időre megbízott igazgató, a közalkalmazottak jogállásáról szóló 1992. évi XXXIII. törvény és a végrehajtására kiadott 150/1992. (XI.20.) sz. Korm. rendelet alapján.

1. **Az alapító okirat 5.2. pontja helyébe a következő rendelkezés lép:**
   1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. törvény és a 150/1992. (XI. 20.) Korm. rendelet a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére |
| 2 | megbízási jogviszony | a Polgári Törvénykönyv szóló 2013. évi V. törvény |
| 3 | közfoglalkoztatási jogviszony | a 2011. évi CVI. törvény a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról |

1. **Az alapító okirat 5.3. pontja elhagyásra kerül.**

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Eger, 2016. augusztus 26.

P.H.

Habis László

polgármester