Okirat száma: ……………../2016

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Dobó István Vármúzeum alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Dobó István Vármúzeum
      2. rövidített neve: Dobó István Vármúzeum
   2. A költségvetési szerv idegen nyelvű megnevezése
      1. angol nyelven: István Dobó Castle Museum
   3. A költségvetési szerv
      1. székhelye: 3300 Eger, **Vár köz 1.** (5488 hrsz.)
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Gárdonyi Géza Emlékház | 3300 Eger, Gárdonyi u. 28.(5491 hrsz.) |
| 2 | Várműhely - Múzeumpedagógiai foglalkoztató helyiségek | 3300 Eger, Dobó utca 12. (5481 hrsz.) |
| 3 | Telekessy Patikatörténeti Kiállítás | 3300 Eger, Széchenyi u. 14.(4882 hrsz.) |
| 4 | Ziffer Sándor Galéria | 3300 Eger, Kossuth L. u. 17. (5025/1 hrsz.) |
| 5 | Valide Szultána fürdőrom | 3300 Eger, **Tinódi Sebestyén tér 3.** (5031 hrsz.) |
| 6 | Múzeumpedagógiai foglalkoztató helyiségek | 3300 Eger, Gárdonyi kert 5. szám alatti (5492 hrsz.) ingatlan udvara és földszinti 200 m2-es ingatlanrésze |
| 7 | Raktár | 3300 Eger, Sas u. 21. (10013 hrsz.) |
| 8 | Raktár | 3300 Eger, Baktai u.38.(2879/4 hrsz.) |
| 9 | Várvédő-sáv | 3300 Eger, Dobó u. 20. mögötti 5477/1 hrsz. |
| **10** | **Várvédő-sáv** | **3300 Eger, 5472 hrsz.** |
| **11** | Várvédő terület | 3300 Eger, Servita u. 2.(5440 hrsz.) |
| **12** | **Zárkándy bástya** | **3300 Eger, 5489 hrsz.** |
| **13** | **Kőtár (raktár)** | **3300 Eger, 5807/2/A hrsz.** |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapítására, átalakítására, megszüntetésére jogosult szerv
      1. megnevezése: Eger Megyei Jogú Város Önkormányzata
      2. székhelye: 3300 Eger, Dobó tér 2.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Eger Megyei Jogú Város Önkormányzata
      2. székhelye: 3300 Eger, Dobó tér 2.
   2. A költségvetési szerv fenntartójának
      1. megnevezése: Eger Megyei Jogú Város Önkormányzata
      2. székhelye: 3300 Eger, Dobó tér 2.
3. **A költségvetési szerv tevékenysége**
   1. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kult. tv.) 37/A. §, a 42. § (2) bekezdése, a 45. § (1) bekezdése, 45/A. § (2) bekezdése alapján gondoskodik a kulturális javak meghatározott anyagának folyamatos gyűjtéséről, nyilvántartásáról, megőrzéséről, a restaurálásáról, tudományos feldolgozásáról és publikálásáról, valamint kiállításokon és más módon történő bemutatásáról, a közművelődési és közgyűjteményi feladatok ellátásról.

**A kulturális örökség védelméről szóló 2001. évi LXIV. törvény 20. §. (4) bekezdése, valamint a régészeti örökség és a műemléki értékek védelmével kapcsolatos szabályokról szóló 39/2015.(III.11.) Korm. rendelet alapján régészeti feltárás végzésére jogosult.**

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910200 | Múzeumi tevékenység |

* 1. A költségvetési szerv alaptevékenysége:

4.3.1. Eger Megyei Jogú Város és Heves Megye közigazgatási területén a kulturális javakhoz való hozzáférés biztosítása érdekében:

* a kulturális javak egységes szaktudományos szempontok szerint, tudományos szaktevékenység keretében kialakított, nyilvántartott és dokumentált együttesét őrzi, gondozza és kiállításon bemutatja,
* biztosítja a kulturális javakhoz kapcsolódó kutatási tevékenység lehetőségét,
* kultúraközvetítő, közművelődési tevékenységével hozzájárul az egész életen át tartó tanulás folyamatához,
* közművelődési rendezvényeket és egyéb programokat rendez,
* együttműködik a nevelési-oktatási intézményekkel és múzeumpedagógiai programjaival segíti az iskolai és az iskolán kívüli nevelés céljainak elérését,
* elvégzi a kulturális javak múzeumpedagógiai célú feldolgozását, folyamatosan megújuló múzeumpedagógiai és múzeumandragógiai programkínálatot biztosít,
* az intézmény turisztikai vonzerejének felhasználásával, a látogatóknak nyújtandó szolgáltatásokkal helyi és országos szinten elősegíti a gazdaság élénkítését.

4.3.2. Feladata a működési engedélyében meghatározott gyűjtőkörébe tartozó kulturális javak:

* gyűjteménygondozása, ennek keretében azok gyarapítása, nyilvántartása, állományvédelme,
* tudományos feldolgozása és publikálása,
* hozzáférhetővé tétele, ennek keretében állandó és időszaki kiállítások rendezése, közművelődési és múzeumpedagógiai programok és kiadványok biztosítása, a kulturális javak digitalizálása, a kutatási tevékenység biztosítása.

4.3.3. A megyei hatókörű városi múzeum állami feladatai keretében:

* vagyonkezelője a tevékenység ellátásához szükséges állami vagyonnak,
* területileg illetékes múzeumként gyűjtőterületére kiterjedően
  + végzi a megelőző és a mentő feltárásokat és az ehhez kapcsolódó egyéb régészeti szaktevékenységeket,
  + vezeti a régészeti lelőhelyek szakmai nyilvántartását, és annak alapján adatokat szolgáltat a régészeti lelőhelyekről,
  + a régészeti feltárás esetén kívül előkerült régészeti leletet vagy lelőhelyet a kulturális örökségvédelmi hatóságnak haladéktalanul bejelenti,
  + részt vesz a régészeti emlékek és a műemlékek vissza nem építhető vagy a helyszínen meg nem őrizhető töredékei és tartozékai muzeális intézményben történő elhelyezésében,
  + szakértőként részt vesz a régészetileg védett területek ellenőrzésében,
  + gyűjtőkörében szakmai tanácsadást folytat a muzeális intézmények szakmai együttműködése, munkájuk összehangolása, valamint az egyéb kulturális javak védelme érdekében,
  + részt vesz a szellemi kulturális örökség védelmével kapcsolatos helyi tevékenységek koordinálásában és szakmai támogatásában,
  + muzeológiai, múzeumpedagógiai, képzési és restaurálási szakmai-módszertani központként működik.

4.3.4. A kulturális javakhoz való hozzáférés feltételeit a működési engedélyében meghatározott szakmai besorolásnak megfelelő követelményszint szerint biztosítja.

4.3.5. Feladatai ellátásában együttműködik más muzeális intézményekkel, valamint a kulturális örökség más értékeit gondozó intézményekkel, így különösen a könyvtárakkal, a levéltárakkal és a közművelődés intézményeivel, továbbá a tudományos köztestületekkel, a köz- és a felsőoktatás, valamint a szakképzés intézményeivel.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok |
| 2 | 041233 | Hosszabb időtartamú közfoglalkoztatás |
| 3 | 082061 | Múzeumi gyűjteményi tevékenység |
| 4 | 082062 | Múzeumi tudományos feldolgozó és publikációs tevékenység |
| 5 | 082063 | Múzeumi kiállítási tevékenység |
| 6 | 082064 | Múzeumi közművelődési, közönségkapcsolati tevékenység |
| 7 | 082070 | Történelmi hely, építmény, egyéb látványosság működtetése és megóvása |
| 8 | 083020 | Könyvkiadás |
| 9 | 086030 | Nemzetközi kulturális együttműködés |
| 10 | 095020 | Iskolarendszeren kívüli egyéb oktatás, képzés |

* 1. A költségvetési szerv illetékessége, működési területe: Eger Megyei Jogú Város és Heves megye közigazgatási területe

1. **A költségvetési szerv szervezete és működése**
   1. A költségvetési szerv vezetőjének megbízási rendje:

A költségvetési szerv vezetője a megyei hatókörű városi múzeum vezetője, aki a Kult. tv., a közalkalmazottak jogállásáról szóló 1992. évi XXXIII. törvény (a továbbiakban: Kjt.) és a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezése tárgyában született 150/1992.(XI.20.) Korm. rendelet (a továbbiakban: Kjt. vhr.) alapján kerül kiválasztásra.

A megyei hatókörű városi múzeum vezetőjét Eger Megyei Jogú Város Önkormányzata nyilvános pályázat kiírásával, legfeljebb 5 év határozott időtartamra bízza meg, illetve vonja vissza megbízását, továbbá gyakorolja felette a munkáltatói jogokat. A Kult. tv. 45 § (4) bekezdése alapján a megyei hatókörű városi múzeum vezetőjének megbízásához, és annak visszavonásához a kultúráért felelős miniszter egyetértése szükséges.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | **közalkalmazotti jogviszony** | a közalkalmazottak jogállásáról szóló 1992. évi XXXIII. törvény és a 150/1992. (XI. 20.) Korm. rendelet a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére |
| 2 | **munkaviszony** | a munka törvénykönyvéről szóló 2012. évi I. törvény |
| 3 | **megbízási jogviszony** | a Polgári Törvénykönyv szóló 2013. évi V. törvény megbízási szerződésre vonatkozó rendelkezései |
| **4** | **közfoglalkoztatási jogviszony** | **a 2011. évi CVI. törvény a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról** |

1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2013. november 13. napján kelt, 634/2013. (XI.14.) okiratszámú alapító okiratot visszavonom.

Kelt: Eger, 2015. május 18.

P.H.

Habis László s.k.

polgármester

Az államháztartásról szóló törvény végrehajtásáról szóló 368/2011. (XII. 31.) Korm. rendelet   
5. § (4) bekezdése alapján a Magyar Államkincstár nevében igazolom, hogy jelen alapító okirat módosításokkal egységes szerkezetbe foglalt szövege megfelel az alapító okiratnak a Dobó István Vármúzeum ………………………. napján kelt, ………………………….... napjától alkalmazandó …………………….. okiratszámú módosító okirattal végrehajtott módosítása szerinti tartalmának.

Kelt: Eger, …………………..…..

P.H.

Magyar Államkincstár